Document ID: 31998D0461

31998D0461
L 202/64
SLUŽBENI LIST EUROPSKE UNIJE
ODLUKA VIJEĆA
od 13. srpnja 1998.
o financiranju fiksnih troškova sustava upravljanja tehničkom pomoći za afričke, karipske i pacifičke države (države AKP-a) i prekomorske zemlje i područja (OCT)
(98/461/EZ)
VIJEĆE EUROSPKE UNIJE,
uzimajući u obzir četvrtu Konvenciju država AKP-a i EZ-a potpisanu u Loméu 15. prosinca 1989. te izmijenjenu sporazumom potpisanim u Mauricijusu 4. studenoga 1995.,
uzimajući u obzir Odluku Vijeća 91/482/EEZ od 25. srpnja 1991. o pridruživanju prekomorskih zemalja i područja Europskoj ekonomskoj zajednici (1),
uzimajući u obzir Unutarnji sporazum o financiranju i upravljanju pomoći Zajednice prema drugom financijskom protokolu četvrte Konvencije država AKP-a i EZ-a, dalje u tekstu „Unutarnji sporazum”, a posebno njegov članak 9.,
uzimajući u obzir prijedlog Komisije,
budući da je potrebno pokriti fiksne troškove koji proizlaze iz zamjene Europskog udruženja za suradnju za upravljanje i tehničku pomoć državama AKP-a i prekomorskim zemljama i područjima tijekom razdoblja od četiri godine;
budući da bi prihodi od kamata na položena sredstva iz članka 9. stavka 2. Unutarnjeg sporazuma pokrili te troškove,
ODLUČILO JE:
Članak 1.
Iznos od 5,5 milijuna ECU-a odbija se od prihoda koji nastaju iz kamata za sredstva položena kod platnih agenata u Europi iz članka 319. stavka 4. četvrte Konvencije država AKP-a i EZ-a, radi financiranja fiksnih troškova koji proizlaze iz zamjene Europskog udruženja za suradnju za upravljanje i tehničku pomoć državama AKP-a i prekomorskim zemljama i područjima.
Članak 2.
Ova Odluka stupa na dan donošenja.
Sastavljeno u Bruxellesu 13. srpnja 1998.

Labels: 10
18
15
5